Βραστό κέικ σοκολάτας, μαλακό και ζουμερό σαν σοκολατόπιτα
Ένα απίθανο κέικ σοκολάτας που γίνεται στην κατσαρόλα! Το ψήσιμο ολοκληρώνεται στον φούρνο και στο τέλος, το κέικ «σιροπιάζεται» με λίγο από το σοκολατένιο μείγμα που κρατήσαμε στην άκρη. Το αποτέλεσμα είναι σαν σοκολατόπιτα.
250 γρ. βούτυρο + λίγο για το ταψί , 2½ (500 γρ.) φλιτζ. τσαγιού ζάχαρη ,  4 κουτ. σούπας κακάο,  1 φλιτζ. τσαγιού (200 γρ.) νερό,  1½ φλιτζ. τσαγιού (200 γρ.) αλεύρι για όλες τις χρήσεις + λίγο για το ταψί , 1 κουτ. σούπας μπέικιν πάουντερ , 1-2 κάψουλες βανιλίνη , 4 αυγά
Για να ετοιμάσουμε το βραστό κέικ σοκολάτας, πρώτα βάζουμε το βούτυρο σε μία κατσαρόλα και το λιώνουμε σε πολύ χαμηλή φωτιά, προσέχοντας να μην κάψει.Ανακατεύουμε τη ζάχαρη με το κακάο και τα προσθέτουμε στο λιωμένο βούτυρο.Ανακατεύουμε και ρίχνουμε το νερό.Δυναμώνουμε τη φωτιά και αφήνουμε το μείγμα να βράσει για περίπου 1 λεπτό από το σημείο κοχλασμού.Αποσύρουμε από τη φωτιά και αφαιρούμε 1 φλιτζάνι από το μείγμα για να το χρησιμοποιήσουμε σαν γλάσο μετά το ψήσιμο.Αφήνουμε το υπόλοιπο να κρυώσει για τουλάχιστον 10 λεπτά.Προθερμαίνουμε τον φούρνο στους 180°C, στις αντιστάσεις (πάνω-κάτω).Όταν κρυώσει το μείγμα, προσθέτουμε το αλεύρι, το μπέικιν πάουντερ και τις βανίλιες.Χτυπάμε ελαφρά τα αυγά με ένα πιρούνι και τα ρίχνουμε κι αυτά στην κατσαρόλα.Ανακατεύουμε καλά με τον αυγοδάρτη μέχρι να ομογενοποιηθούν τα υλικά.Βουτυρώνουμε και αλευρώνουμε καλά ένα ταψί διαμέτρου 26-28 εκ.Αδειάζουμε το μείγμα στο ταψί και το ψήνουμε στον φούρνο για 30 λεπτά.Μόλις το βγάλουμε, περιχύνουμε με το 1 φλιτζάνι μείγματος που έχουμε κρατήσει.Αφήνουμε το βραστό κέικ σοκολάτας να απορροφήσει το γλάσο και να κρυώσει για τουλάχιστον 2 ώρες, προτού το κόψουμε.
Αλεύρι (ζύμες),Αυγά,Ζάχαρη,Κακάο,Σοκολάτα